open-index/open-wikipedia-markdown huggingface dataset:
Mikko Leinonen

**Simo-Mikko Yrjänä Leinonen** (s. 15. heinäkuuta 1955 Tampere) on suomalainen entinen jääkiekkohyökkääjä, joka toimi uransa jälkeen kahteen otteeseen Tapparan toimitusjohtajana. Leinonen jäi eläkkeelle vuoden 2019 lopussa ja Tamhockey Oy:n uudeksi toimitusjohtajaksi nimitettiin entinen elektroniikkaketju Power Finlandin toimitusjohtaja Mika Aro.

## Ura
Leinonen aloitti uransa Tapparassa, jossa pelasi kaudet 1973–1977. Kahden Suomen mestaruuden jälkeen Leinonen jatkoi uraansa MoDossa, jossa voitti Ruotsin mestaruuden. Suomeen Leinonen palasi kahden Ruotsissa vietetyn kauden jälkeen Kärppiin, jossa oli voittamassa oululaisten ensimmäistä mestaruutta 1981 ja pronssia jo edellisenä vuonna. Mestaruusvuoden jälkeen Kärppien joukkue hajosi ja Leinonenkin suuntasi NHL:ään. Kolmen Pohjois-Amerikan vuoden jälkeen Leinonen palasi Kärppiin kahdeksi kaudeksi ja lopetti uransa KalPassa 1987. 

Leinonen voitti kahdeksan SM-mitalia, joista kolme oli kultaisia. Hän teki Suomen runkosarjassa tehot 166+160 289 ottelussa. Pudotuspeleissä hänen saldonsa oli 16+18 40 ottelussa.

NHL:ssä Leinonen edusti kahta seuraa: Vuosina 1981–1984 hän pelasi New York Rangersissa, jossa kertyi 159 runkosarja- ja 19 pudotuspeliottelua. Pelattuaan kauden 1984–1985 Kärpissä Leinonen palasi vielä saman kauden kevääksi NHL:ään ja pelasi Washington Capitalsissa kolme runkosarjaottelua ja yhden pudotuspelin. NHL:ssä Leinonen teki runkosarjassa 162 ottelussa pisteet 31+78 ja pudotuspeleissä 20 ottelussa tehot 2+11. Leinonen jäi NHL-visiitillään historiankirjoihin. Vuonna 1982 hän antoi pudotuspeliottelussa Philadelphia Flyersia vastaan kuusi maalisyöttöä ja rikkoi NHL:n yhden pudotuspeliottelun maalisyöttöennätyksen. Viisi vuotta myöhemmin Wayne Gretzky pääsi jakamaan ennätyksen Leinosen kanssa.

Maajoukkueessa Leinonen pelasi 111 ottelua pistein 27+32. Hän pelasi Suomen väreissä kolmissa MM-kilpailuissa ja kertaalleen sekä olympialaisissa (1980) että Kanada-cupissa (1981).

Tapparan toimitusjohtajana Leinonen on toiminut kahteen otteeseen: ensimmäisen kerran vuosina 1993–1996 ja toisen kerran vuodesta 1999 vuoden 2019 loppuun asti, jolloin hän jäi eläkkeelle.

Mikko Leinosen isoveli Tuomas Leinonen pelasi jääkiekkoa Tapparan SM-liigajoukkueessa kaudet 1975–1977.

## Saavutukset ja palkinnot
*3 Suomen mestaruutta (1975, 1977, 1981)
*2 SM-hopeaa ja 3 -pronssia
*1 Ruotsin mestaruus
*NHL-ennätys: Eniten maaliin johtaneita syöttöjä yksittäisessä pudotuspeliottelussa (6, jakaa ennätyksen Wayne Gretzkyn kanssa): 1982
*Suomen Jääkiekkoleijona #101

## Tilastot

## Lähteet
*
*Leinosen tiedot Jääkiekkomuseon sivulla
*Eurohockeyn tilastosivu
*Jatkoaika – Tapparan käsittelypyynnöistä ei seurauksia
*Legends of Hockey
*

### Viitteet

### Tilastolähteet
* Eurohockey.net
* Legends of Hockey

## Aiheesta muualla
* Mikko Leinonen nhlfinns.com:ssa
Veijari nimeltä Brisco

**Veijari nimeltä Brisco** (*The Adventures of Brisco County, Jr.*) on yhdysvaltalainen vuosina 1993–1994 tuotettu seikkailuwestern-televisiosarja. Sarjan pääosissa ovat Bruce Campbell, Julius Carry, Kelly Rutherford sekä Christian Clemenson. Suomessa sarjaa esitti Yle TV2. Sarjan pilottijakso on elokuvan mittainen.

## Juoni

Sarja kertoo paikallisten ryöväriparoneiden palkkaamasta palkkionmetsästäjästä, Harvardin yliopistosta valmistuneesta Brisco County Juniorista (Campbell), jonka tehtävänä on etsiä käsiinsä John Blyn rikollisjoukko. Tarinan sankarilla on myös henkilökohtainen tavoite: saattaa John Bly tuomiolle oman isänsä, sheriffi Brisco Countyn murhasta.

Countyn joukkoon liittyy myös palkkionmetsästäjä Lord Bowler (Carry), sekä ryöväriparoneiden käsikassarana ja yhteyshenkilönä toimiva lakimies Socrates Poole (Clemenson). Seikkailujensa lomassa County törmää useamman kerran outoon kultaiseen palloon, jota tavoittelevat paitsi ryöväriparonit ja John Bly, myös Yhdysvaltain hallitus.

## Näyttelijät
Elektra

**Elektra** (, ) on kreikkalaisessa mytologiassa Klytaimnestran ja Agamemnonin tytär. Elektra kosti yhdessä veljensä Oresteen kanssa isänsä Agamemnonin kuoleman tappamalla heidän äitinsä ja tämän rakastajan, Aigisthoksen, jotka olivat surmanneet Agamemnonin. Elektra meni myöhemmin naimisiin Pyladeen kanssa ja synnytti tälle kaksi poikaa.

Elektran tarina on innoittanut monia. Siitä muunnoksia ovat tehneet muun muassa Aiskhylos (*[[Hautauhrintuojat]]*), Sofokles (*[[Elektra (Sofokles)|Elektra]]*), Euripides (*[[Elektra (Euripides)|Elektra]]*), Danilo Kiš, Hugo von Hofmannsthal, Eugene O'Neill, Michael Cacoyannis ja säveltäjä Richard Strauss.

## Lähteet
Lauri Nurkse

**Lauri Nurkse** (s. 11. toukokuuta 1978 Helsinki) on suomalainen näyttelijä ja ohjaaja. Hänen tunnetuimpia ohjauksiaan ovat elokuvat *[[Sooloilua]]* (2007) ja *[[Veijarit]]* (2010) sekä televisiosarjat *[[Kumman kaa]]* (2. tuotantokausi, 2004–2005), *[[Uutishuone]]* (2009) ja *[[Toisen kanssa]]* (2014). Näyttelijänä Nurkse on tunnettu rooleistaan elokuvassa *[[Pahat pojat (vuoden 2003 elokuva)|Pahat pojat]]* (2003) sekä televisiosarjassa *[[Tukka auki]]* (2008). 

Nurkse palkittiin *Pahojen poikien* Ilkka Takkusen roolista Brysselissä vuonna 2003 Festival International du Film Indépendent -festivaaleilla.

Nurkse on seurustellut näyttelijä Tuuli Mattilan kanssa vuodesta 2013 lähtien, he kihlautuivat vuoden 2021 lopussa ja heillä on kesäkuussa  2022 syntynyt ensimmäisen yhteinen lapsi.

## Roolit näyttelijänä
### Elokuvat

### Lyhytelokuvat

### Televisiosarjat

## Ohjaukset

## Lähteet

## Aiheesta muualla
* 
* 
* Lauri Nurksen kotisivut
Pertti Juhola

**Pertti Lenni Juhola** (12. maaliskuuta 1945 Pori – 27. tammikuuta 2026 Pori) oli suomalainen jääkiekkoerotuomari.

Juhola vihelsi 533 pääsarjaottelua päätuomarina. Hänet valittiin viisi kertaa SM-liigan parhaaksi erotuomariksi ja kahdesti hän voitti Kultaisen pillin. Juhola tuomitsi myös useissa kansainvälisissä turnauksissa, kuten kaksi kertaa MM-kisoissa ja kerran olympialaisissa. Prahan MM-kisoissa 1985 hän tuomitsi muun muassa mitalisarjan viimeisen kierroksen ottelun, jossa Tšekkoslovakia ja Kanada pelasivat maailmanmestaruudesta. Viimeisen ottelunsa hän tuomitsi SM-liigan kauden 1993–94 pronssiottelussa.

Juhola toimi päätuomariuransa jälkeen SM-liigan otteluvalvojana ja päätuomarikouluttajana.  

Suomen Jääkiekkomuseo aateloi Juholan Suomen Jääkiekkoleijonaksi numerolla 102.

Hän kuoli pitkäaikaiseen sairauteen tammikuussa 2026.

## Lähteet
*
*Juholan tiedot Jääkiekkomuseon sivulla

### Viitteet
Żydowski Związek Walki

**Żydowski Związek Walki** eli **ŻZW** () oli Varsovan ghetossa toisen maailmansodan aikana toiminut maanalainen vastarintaliike. ŻZW osallistui keväällä 1943 Varsovan gheton kansannousuun, jonka aikana sillä oli hyvin aseistettuna noin 400 miestä yhdessätoista eri yksikössä.

Puolanjuutalaiset upseerit perustivat ŻZW:n heti natsi-Saksan vallatessa Puolan syksyllä 1939. Organisaation toimia olivat muun muassa aseiden hankkiminen tulevaisuuden vastarintaa silmällä pitäen ja juutalaisten auttaminen pakoon Varsovan ghetosta. ŻZW oli yhteistyössä myös muiden Puolan vastarintaliikkeiden kanssa, joilta saatu apu aseistuksessa ja pakenemisten osalta oli suureksi hyödyksi.

ŻZW:n johtohahmona pidettiin Dawid Wdowińskia, mutta dokumenttien ja lähdetietojen puutteiden takia asiasta ei voida olla täysin varmoja. ŻZW:n toiminta oli organisoitu useisiin eri osastoihin:

*Informaatio
*Organisaatio
*Tavarankäsittely
*Finanssi
*Kommunikaatio
*Lääkintä
*Juridiikka
*”Pelastus”-osasto
*Teknologia, kuljetus
*Sotilaallinen osasto
Syklinen ryhmä

**Syklinen ryhmä** on yhden alkion virittämä ryhmä. On siis olemassa ryhmän G alkio a, jonka kokonaislukupotensseina saadaan kaikki ryhmän alkiot. Siis jokaista ryhmän G alkiota g kohti on olemassa sellainen kokonaisluku k, että a^k =g. \  Tällöin merkitään
:G = \langle a \rangle = \left\{ a^n \ | \ n \in \Z \right\}. \ 

Ei-triviaaleja syklisiä ryhmiä löytyy aliryhminä kaikista ei-triviaaleista ryhmistä. Sykliset ryhmät ovat rakenteeltaan hyvin suoraviivaisia, ja esimerkiksi syklisen ryhmän aliryhmiin liittyvä rakenne tunnetaan täysin. Äärellisten ryhmien teoriassa syklisten ryhmien voidaan ajatella olevan Abelin ryhmien rakennuspalikoita suorien tulojen kautta ja ratkeavien ryhmien perusosasia kompositioketjun tekijöinä.

Syklinen ryhmä voi koostua joko *n*:stä alkiosta C_n = \langle c \rangle = \left\{1,c,...,c^{n-1}\right\}, tai se voi olla ääretön ryhmä C_\infty = \langle c \rangle = \left\{c^m |\ m\in\mathbb{Z}\right\}.

## Kertalukua <math>n</math> olevan syklisen ryhmän konstruointi
Olkoon X \  mielivaltainen n alkiota sisältävä joukko, missä *n* on mielivaltainen positiivinen kokonaisluku. Numeroidaan joukon alkiot
: X = \left\{ x_0, x_1, x_2, \ldots, x_{n-1} \right\} 
ja asetetaan joukolle X \  binäärinen operaatio  * \  seuraavasti: 
:x_k * x_l =x_{k+l}, \  mikäli k+l \leq n-1 ja 
:x_k * x_l =x_{k+l-n}, \  mikäli k+l > n-1 \ 
kaikilla kokonaisluvuilla 0 \leq k,l \leq n-1 . \  Kokonaislukujen laskutoimitusten nojalla pari (X,*) \  toteuttaa ryhmän aksioomat. Tällöin alkio x_0 \  on ryhmän neutraalialkio, alkion x_k, 1 \leq k \leq n-1 \  käänteisalkio on alkio x_l, \   missä l=n-k.\  Lisäksi alkio x_1 \  virittää ryhmän X. \ 

## Syklisten ryhmien ominaisuuksia
* Sykliset ryhmät ovat kommutatiivisia, ts. Abelin ryhmiä.
* Kaikki syklisen ryhmän aliryhmät ja tekijäryhmät ovat syklisiä.
* Kaksi äärellistä syklistä ryhmää ovat keskenään isomorfisia, jos ja vain jos niiden kertaluvut ovat samat. Erityisesti siis kaikki kertalukua n olevat äärelliset sykliset ryhmät ovat keskenään isomorfisia.
* Jos ryhmän kertaluku on alkuluku, niin ryhmä on välttämättä syklinen.
* Äärellinen syklinen ryhmä on yksinkertainen, jos ja vain jos sen kertaluku on alkuluku. Itse asiassa ryhmät, joiden kertaluku on alkuluku, ovat ainoat äärelliset yksinkertaiset ratkeavat ryhmät.

Olkoon jatkossa C_n = \langle c \rangle kertalukua n oleva syklinen ryhmä.

* Jokaista kertaluvun n jakajaa k kohti on olemassa täsmälleen yksi ryhmän C_n \  kertalukua k oleva aliryhmä. Jos n=km, missä m on positiivinen kokonaisluku, niin tämä kertalukua k oleva aliryhmä on \langle c^m \rangle .
* Jokaista kertaluvun n jakajaa k kohti on olemassa täsmälleen yksi ryhmän C_n \  kertalukua k oleva tekijäryhmä.
* Ryhmän C_n \  automorfismien ryhmä on isomorfinen ryhmän \Z_n^* kanssa.

## Katso myös
*Primitiivinen alkio

## Lähteet
Megalópoli

**Megalópoli** () on Kreikan kaupunki ja samanniminen kunta (Δήμος Μεγαλόπολης, *Dímos Megalópolis*), joka sijaitsee Arkadian alueyksikössä Peloponnesoksen alueella. Koko kunnan pinta-ala on 727,3 neliökilometriä ja väkiluku 10&nbsp;687. Varsinaisen Megalópolin kaupungin väkiluku on 5&nbsp;748 (vuonna 2011).

## Historia

Megalópoli on saanut nimensä antiikin aikaisesta Megalopoliin kaupungista, joka sijaitsi nykyisen kaupungin lähellä sen pohjoispuolella. Megalopolis tarkoittaa kreikaksi "suurta kaupunkia" ja antiikin aikana se olikin suurikokoinen. Kaupungin perusti Arkadian liiton pääkaupungiksi thebalainen kenraali Epameinondas vuonna 371/370 eaa. Spartalaiset tuhosivat kaupungin vuonna 223 eaa. ja se taantui. 100-luvulle jaa. tultaessa se oli enimmäkseen raunioina.

Myöhemmin alueelle syntyi uusi asutus. Nykyinen Megalópolin kunta muodostui, kun Megalópoli, Falaisía ja Górtyna yhdistyivät vuoden 2011 alussa Kallikrates-suunnitelman mukaisesti.

## Nähtävyydet

Kaupungin nähtävyyksiin lukeutuvat muun muassa antiikin Megalopoliin teatterin rauniot sekä Megalópolin arkeologinen museo.

## Kunnan osat

Vuoden 2011 kuntauudistuksesta lähtien Megalopoliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Μεγαλόπολης. Megalópolin kunnan verkkosivut.
Dobrynja Nikititš

**Dobrynja Nikititš** () on yksi kolmesta kuuluisimmasta bogatyrista, legendaarisesta venäläisestä soturista, ja monien bylinoiden päähenkilö. Kansanperinteessä Dobrynja kuvataan Zmei Gorynytš -lohikäärmeen rohkeana tappajana.

Historioitsijat uskovat, että Dobrynja Nikititšin hahmo pohjautuu todelliseen historialliseen henkilöön. Dobrynja-kandidaatteja ovat muun muassa ruhtinas Vladimir Suuren setä Dobrynja, joka johti Vladimirin isän Svjatoslav I:n armeijaa, ja eräs Novgorodin käskynhaltijoista. 

## Lähteet

*
Esikeraaminen kulttuuri

**Esikeraaminen kulttuuri** on kulttuuri, jossa ei osata valmistaa poltettuja saviastoita eli keramiikkaa, vaan käytetään esimerkiksi koreja. Esikeraaminen neoliittinen kulttuuri merkitsee yleensä kulttuuria, jossa ei osata tehdä saviastioita, mutta osataan viljellä maata. Englanniksi esikeraaminen on *pre-pottery*, PP. Lähi-idän esikeraaminen neoliittinen kausi vaikutti Anatolian alueella. Siellä Göbekli Tepessä on tehty arkeologisia kaivauksia, joista on löydetty merkkejä siitä, että esikeraamisena aikana siellä harjoitettiin uskontoon liittyviä toimia. Myös Jerikon seudulla oli esikeraamisella aikana asuinpaikkoja, joissa oli kulttuurin suhteen tapahtunut joitakin edistysaskeleita. Samalla seudulla sijaitsee Tel es Sultan, missä on myös tehty merkittäviä arkeologisia löytöjä kivikauden ajalta. Etelä-Amerikassa Perussa oli esikeraaminen kulttuuri, jonka alueella on säilynyt Perun esikeraamisen kauden loppuvaiheessa noin 3200-3500 ekr. rakennettuja pyramideja. Noina aikoina perustettiin Caralin kaupunki, joka oli tiedettävästi ensimmäinen kaupunki Uudessa Maailmassa. Suomessa oli mesoliittisella kaudella, jolloin maassa oli vielä vain väliaikaisia asuinpaikkoja, joitakin esikeraamisia paikkoja. Esikeraaminen kulttuuri oli Suomujärven kulttuuri, joka vaikutti mesoliittisen kauden keskivaiheessa noin 8000-6800 ekr. Tuona aikana alueella tehtiin kivi- ja puuesineitä, joita käytettiin vaihtokaupassa. Tuolloin kaupankäyntiverkostot alkoivat kehittyä, mutta tuolloin kaupankäynti oli enimmäkseen vaihtokauppaa.

## Lähteet
Suuteleminen kielletty

**Suuteleminen kielletty** on Leevi and the Leavings -yhtyeen ensimmäinen albumi, ja se julkaistiin keväällä 1980. Albumin äänitykset aloitettiin vuonna 1979. Samana vuonna rumpali Reijo Inna erosi yhtyeestä, ja uudeksi rumpaliksi tuli Jarmo Leivo. Innan rumpuosuuksia käytettiin kuitenkin levyllä joissakin kappaleissa. Yhtyeen esittelee levyn alussa Jörn Donner, kun alkuperäisissä suunnitelmissa spiikkaaja olisi ollut Tauno Palo.

Albumin suurimmaksi hitiksi muodostui instrumentaali ”Tuhannen markan seteli”, jota käytettiin vuosikaudet Urheiluruudun tunnusmusiikkina.

Vuonna 2001 *[[Helsingin Sanomat|Helsingin Sanomien]]* *[[Nyt-liite]]* järjesti äänestyksen parhaista suomalaisista albumikansista. *Suuteleminen kielletty* pääsi 18. sijalle.

Vuonna 2017 Svart Records julkaisi levyn uudelleen vinyylinä ja avattavilla kansilla. Tavallisen mustan vinyylin lisäksi levystä julkaistiin rajoitettu 250 kappaleen painos pinkillä vinyylillä.

## Kappaleet
Kappaleet on säveltänyt, sanoittanut ja sovittanut Gösta Sundqvist.
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Gösta Sundqvist – laulu, kitara
* Risto Paananen – kitara, basso, koskettimet, taustalaulu
* Juha Karastie – kitara
* Jarmo Leivo – rummut
* Reijo Inna – rummut 1., 2. ja 7. kappaleessa
* Haije Sundqvist – taustalaulu

## Lähteet
* 
* 

### Viitteet
Giovan Battista Carpi

**Giovan Battista Carpi** (16. marraskuuta 1927 Genova &ndash; 3. maaliskuuta 1999 Genova) oli italialainen Disney-sarjakuvataiteilija. Carpi piirsi sekä Aku Ankka- että Mikki Hiiri -tarinoita. 

Suomessa Carpi muistetaan paitsi ensimmäisen Taikaviitta-tarinan piirtäjänä, myös ''Sudenpentujen käsikirjan'' kuvittajana ja ''Aku Ankka -klassikot'' -sarjan kansikuvista.

## Historia

Carpi toimi jo varhaisella iällä Giacomo Picollon apu- ja oppipoikana ja jo tuolloin oli havaittavissa hänen omalaatuinen huumori ja hienovarainen ironian taito.

Carpi aloitti työskentelyn 25-vuotiaana *[[Topolino (lehti)|Topolino]]*-lehdessä vuonna 1953 vastahakoisesti. Vaikka hän halusi töitä, niin samalla hän halusi mieluummin kehittää omia hahmojaan, kuin piirtää Disney-maailman valmiita hahmoja. Topolinon silloinen päätoimittaja Mario Gentilini huomasi nuorukaisen lahjakkuuden ja tuplasi Carpin ehdottaman palkkiosumman. Carpi ei voinut vastustaa tarjousta ja jo samana vuonna julkaistiin hänen ensimmäinen piirtämä tarinansa "Paperino e il suo fantasma".

Carpin piirrostyyli oli tarkkaa ja teknisesti erittäin taitavaa. Tämä näkyi erityisesti suurissa ruuduissa ja kansikuvissa. Carpin pikkutarkka tapa piirtää taustoja, erityisesti puita, huonekaluja ja pintojen tekstuureja on helppo oppia tunnistamaan. Ihmismuotoiset hahmot olivat usein leveäperäisiä ja lyhytjalkaisia.

Piirtäjän huippukautena pidetään yleensä 1960-luvun loppua. Esimerkkejä tältä kaudelta ovat "Köyhän ankan tarina"  taskukirjasta *[[Tervetuloa Ankkalinnaan]]* ja ensimmäinen Taikaviitta-tarina yhdessä käsikirjoittaja Guido Martinan kanssa.

Uransa loppuvaiheessa Carpi piirsi paljon klassikkosovituksia, joita hän teki esimerkiksi romaaneista *[[Tuulen viemää]]*, *[[Sota ja rauha]]*  ja *[[Kurjat]]* .

Vuonna 1988 Giovan Battista Carpi ryhtyi Milanoon perustetun Scuola Disney -koulun johtoon. Koulussa alettiin kouluttamaan uusia sarjakuvantekijöitä. Opettajana Carpi oli tarkka, ankara ja asialleen omistautunut. Vuonna 1997 Bolognan yliopisto myönsi Carpille kunniatohtorin arvonimen hänen elämäntyöstään italialaisen sarjakuvan parissa ja panoksestaan uuden piirtäjäsukupolven koulutuksessa.
## Lähteet

## Aiheesta muualla
*Esittely Comic creator -sivulla
Rok-lintu

**Rok-lintu** (arabiaksi رخ *rukhkh*, persian sanasta رخ *rukh*) on keskiaikaisten arabialaisten legendojen jättiläislintu. Rokin kerrotaan olevan kuolematon ja niin suuri, että se pystyy kantamaan norsuja ja muita suuria eläimiä. Tarinoissa sanotaan, että kun rok lentää ylitse, taivaat pimenevät ja siipien lyönneistä syntyvät hurjana riehuvat tuulet.

Useimmiten on esitetty, että Rok-linnun legenda on alkujaan viitanut Madagaskarilla esiintyneisiin norsulintuihin. Norsulinnut olivat suuria strutsimaisia lintuja, jotka kuolivat kuitenkin sukupuuttoon 1300-lukuun mennessä. Varhaiset arabimerenkävijät ovat siis kuitenkin voineet nähdä eläviäkin norsulintuja merimatkoillaan. Arabialaiseen kansanperinteeseen taru siirtyi ehkä heidän mukanaan, mutta tarinaan alettiin pian liittää myös hyvin erikoisia myyttisiä yksityiskohtia ja samalla rok muuttui oikeasta eläimestä puhtaasti tarunomaiseksi hahmoksi. Alkuperästä on esitetty kuitenkin myös muita versioita. Rokin kaltaisia mutta erinimisiä jättiläislintuja on Aasian tarustossa useita. Rok muistuttaa esimerkiksi persialaista Simurgh-lintua, ja jotkut ovat siksi esittäneet rokilla olevan persialaisen taustan. Linnun on myös arveltu saattaneen olla alkujaan kiinalainen P’eng-tarulintu. 

Arabikirjailijat kirjoittivat esimerkiksi kuinka rok pystyy lentämään norsu kynsissään, kuinka sen siivissä oli 10&nbsp;000 valtavaa sulkaa. Sen munien väitettiin olevan vuoren kokoisia. Mainitaan myös, että rokin siivet olivat 18&nbsp;900 metriä pitkät, ja että lintu elää Kiinan lähellä sijaitsevilla syrjäisillä saarilla. Ibn Battuta kirjoitti 1300-luvulla, että rokilla kerrottiin olevan tapana hyökkäillä laivojen kimppuun.

Varhaisimpien mainintojen ajoittaminen voi olla hyvin epäselvää, mutta mahdollisesti se mainitaan jo esimerkiksi Buzurg bin Shahriyarin teoksessa *Ajaib al-Hind* 900-luvulta. *Rukh*-nimeä linnusta käytettiin säilyneissä arabialaisissa lähteissä ensimmäisen kerran noin vuonna 1169. Ehkä kuuluisimmin se liitettiin Sindbad Merenkulkijan tarinaan teoksessa *[[Tuhat ja yksi yötä]]*. Sindbad kohtaa rokin kahdesti. Tarinasta tuli hyvin luettu ja Sindbad Merenkulkijan tarinan kautta rok siirtyi myös länsimaiseen tietoisuuteen.

Venetsialainen löytöretkeilijä Marco Polo kertoi matkakertomuksessaan, että Kublai-kaanille oli tuotu rokin höyhen Madagaskarin seuduilta. Näiden höyhenten on sittemmin arveltu olevan sulkaa muistuttavia raffiapalmun lehviä. Polon mukaan rok näytti suurelta kotkalta ja ilmestyi tiettyyn aikaan vuodesta. Linnulla oli Polon mukaan tapana saalistaa norsuja poimimalla ne ilmaan ja pudottamalla ne maahan. 

## Lähteet
Tupakoinnin lopettaminen

**Tupakoinnin lopettaminen** on pidättäytymistä aloitetusta tupakoinnista. Tupakoinnin lopettaminen on siis yritys lopettaa tupakointi kokonaan, ja se on eri asia kuin tupakoinnista kieltäytyminen tupakointia koskaan aloittamatta. Tupakan sisältämä nikotiini aiheuttaa ajan kuluessa tupakoitsijalle riippuvuuden, ja tupakointia lopetettaessa esiintyy usein vieroitusoireita. Nikotiini voi aiheuttaa voimakkaan riippuvuuden, jolloin tupakoinnin lopettaminen on vaikeaa. Tupakoinnin lopettamisen apuvälineiksi on kehitetty nikotiinipurukumia, -laastareita ja vastaavia tuotteita.

Kun henkilö lopettaa tupakoinnin, haju- ja makuaisti palautuvat ennalleen jo seuraavien päivien aikana. Tupakoinnin aiheuttamien vakavien sairauksien riskit pienenevät ajan kanssa. 

Tupakoinnin lopettamisesta on aina etua, mutta hyödyt ovat erityisen suuret nuorena lopettaneilla. Tupakoinnin lopettaminen voi vaatia useita yrityksiä, ja lopettamisen epäonnistuminen on yleistä stressin, nousseen painon ja vieroitusoireiden takia.

Monissa maissa järjestetään Nicotine Anonymous -kokouksia tupakoinnin lopettajille.

## Tutkimuksia
Yhdysvaltalaisen Johns Hopkinsin yliopiston tutkijat ovat havainneet, että keuhkojen toiminnan hiipuminen ihmisen ikääntyessä on hitaampaa niillä entisillä tupakoijilla, jotka syövät paljon tomaatteja ja hedelmiä (kuten omenoita ja banaaneja), kuin muilla tupakoinnin lopettaneilla. Tuloksista pyrittiin sulkemaan pois sellaisten tekijöiden vaikutus kuin tutkittavien erilainen ikä, paino ja liikunnallisuus.

## Apuvälineet

Nikotiiniriippuvuuden kontrolloimiseen voidaan käyttää erilaisia nikotiinikorvaushoitovalmisteita, kuten nikotiinilaastaria, nikotiinipurukumia, nikotiinipastilleja tai nikotiini-inhalaattoria tai nikotiinia sisältämättömiä reseptilääkkeitä, joita Suomessa ovat Champix, Zyban ja Noritren. Tapariippuvuuden hoidossa sähkötupakka lienee tehokas.

## Vieroitusoireet
Useimmiten vieroitusoireet aiheuttaa nikotiinin väheneminen tupakoitsijan elimistössä. Lopettaja saattaa kokea esimerkiksi ärtyneisyyttä, tupakanhimoa, unettomuutta, keskittymiskyvyn heikkenemistä, päänsärkyä ja kasvanutta ruokahalua. Vähäisempiä vieroitusoireita voi seurata, jos tupakoitsija siirtyy käyttämään tavallista vähemmän nikotiinia sisältäviä tupakkamerkkejä tai vähentää tupakointiaan huomattavasti.

## Tupakanvieroituslääkkeet
Tupakan aiheuttamaan nikotiiniriippuvuuden vieroitukseen voidaan käyttää seuraavia lääkeaineita:
* Bupropioni
* Varenikliini
* Nortriptyliini
* Klonidiini
* Ribonabantti
* Moklobemidi
* Selegiliini
* Nalmefeeni

## Katso myös
*Sähkötupakka

## Lähteet

## Kirjallisuutta

* 
* 
* 
* 
* 

## Aiheesta muualla

* Aiheesta terveyskirjaston sivuilla.
* Nikotiinivalmisteet - terveyskirjasto.
* Tupakoinnin lopettaminen - reseptilääkkeet - terveyskirjasto.
Angel Dark

**Angel Dark** (oikealta nimeltään **Viktoria Knezova**, s. 11. huhtikuuta 1982 Sobrance) on slovakialainen AVN-ehdokkuuden saanut pornonäyttelijä ja malli.

## Ura
Angel Dark aloitti uransa pornoalalla vuonna 2002. Sitä ennen hän työskenteli baaritarjoilijana. Dark teki paluun aikuisviihteeseen vuonna 2010 oltuaan poissa kolme vuotta, minkä aikana hän opiskeli tanssimista Italiassa ja Espanjassa. Vuonna 2011 hän voitti AVN-palkinnon luokassa *Vuoden ulkomainen naisesiintyjä* ja vuonna 2020 hänet kiinnitettiin AVN:n kunniagalleriaan. 

## Valikoituja elokuvia
* Big Butts Like It Big 3 (2009)
* Big Butt Attack 2 (2008)
* First Class Nudes: Vol. 2 (2007)
* Very Best of Priscila Sol (2006)
* Apprentass 4 (2005)
* Sport Babes 3 (2004)
* Leg Affair 4 (2003)
* Hustler XXX 17 (2002)

## Lähteet

## Aiheesta muualla
*
People for the Ethical Treatment of Animals

**People for the Ethical Treatment of Animals** (**PETA**) on maailman suurin eläinten oikeuksia puolustava järjestö. Siihen kuuluu noin kaksi miljoonaa jäsentä ja tukijaa. Järjestö on perustettu vuonna 1980 Virginiassa Yhdysvalloissa, ja sen periaatteena on: "*eläimet eivät ole olemassa siksi, että ihminen voisi syödä, pukeutua, viihtyä tai tehdä kokeita*". PETAn johtajana on brittiläinen Ingrid Newkirk.

## Toimintamenetelmät

PETAn toimintamenetelminä ovat koulutus, osallistuminen julkisuuteen, vaikuttaminen lainsäädäntöön ja julmuuksien tutkiminen. PETA vastustaa muun muassa turkistarhausta, eläinkokeita sekä eläinten käyttämistä tuotantovälineenä ja viihdeteollisuudessa.

## Tukijat

Useat julkisuuden henkilöt ovat osoittaneet tukevansa PETAa. Heitä ovat muun muassa Trent Reznor, Mark Greenway, Paul McCartney, Pamela Anderson, Phil Collins, Roger Moore, Linda Blair, Dolly Parton, Morrissey, Montel Williams, P!nk, Jamie Lee Curtis, Joel Madden, Benji Madden, Oliver Sykes, Vanessa Ferlito, Justin Bieber ja Sarah Jessica Parker.

Myös jotkut yhtyeet tukevat PETAn toimintaa. Näitä bändejä on muun muassa Rise Against, AFI, Connor Oberst, Tears of Magdalena ja A Day to Remember.

## Kritiikki

Järjestön toimintatapoja vastaan on esitetty kritiikkiä. Järjestön nimissä toimineet henkilöt ovat muun muassa tuhonneet tai vahingoittaneet yksityishenkilöiden sekä lääkekehitysyritysten omaisuutta.

*[[Penn & Teller (televisiosarja)|Penn & Teller]]* -ohjelman vuonna 2004 tehty jakso esittää kriittisen näkemyksen järjestön toiminnasta ja sen avainhenkilöistä.

PETA on myös saanut kritiikkiä, koska se tappaa noin 65 % (vuonna 2019) saamistaan eläimistä. 

## Lähteet

## Aiheesta muualla

* PETA:n kotisivut.
* Paul McCartney, PETA . 
* Trent Reznor slams Cat and Dog fur Trade in China.
Mya Diamond

**Mya Diamond** (s. 11. huhtikuuta 1981) on unkarilainen pornonäyttelijä ja malli. Hän aloitti uransa muutettuaan Budapestiin vuonna 2003. 

Mya Diamond on esiintynyt muun muassa useissa Private Media Group -yhtiön elokuvissa kuten *Porn Wars* (2006).

## Palkinnot
*Vuoden 2006 Barcelonan kansainvälinen eroottisen elokuvan festivaalit: Paras naisnäyttelijä

## Lähteet

 

## Aiheesta muualla

*Viralliset kotisivut (huomautus: sisältää pornografista materiaalia)
Mies joka toi rock ’n’ rollin Suomeen

**Mies joka toi rock ’n’ rollin Suomeen** on Leevi and the Leavingsin toinen studioalbumi, joka julkaistiin keväällä 1981. 

Levyn kannessa autosta ulos astuva mies on Tavastia-klubin johtaja Juhani Merimaa. Julkaisuvuonna yhtye osallistui myös euroviisujen Suomen-alkukarsintaan, mutta ilman menestystä. 

Albumi julkaistiin keväällä 1981 Black Label Series-levymerkillä vinyylilevynä ja C-kasettina. Johanna Kustannus julkaisi levyn uudelleen vinyylinä ja C-kasettina sekä ensimmäisen kerran CD-painoksena. Vuonna 2004 julkaistiin remasteroitu CD-painos. 12. toukokuuta 2017 Svart Records julkaisi levystä kaksi uutta vinyylipainosta: 250 kappaleen rajoitettu painos sinisellä vinyylillä ja 300 kappaleen rajoitettu painos tavallisella, mustalla vinyylillä. 10. helmikuuta 2021 Levykauppa Äx:n omalla levymerkillä julkaistiin jälleen uusi, 350 kappaleen käsinnumeroitu vinyylipainos punaisella vinyylillä sekä uusi CD-painos.

## Kappaleet
Kaikki kappaleet säveltänyt ja sanoittanut Gösta Sundqvist.

Kaikki kappaleet sovittanut Gösta Sundqvist ja yhtye.

### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### [[Leevi and the Leavings]]
* Juppe Karastie - sähkö- ja akustiset kitarat (lead), Polymoog sekä laulu
* J.D. Leivo - lyömäsoittimet ja laulu
* Rife Paananen - basso- ja akustiset kitarat, Polymoog ja sähköurut
* Gösta Sundqvist - laulu ja kitara

### Lisäksi
* Haije Sundqvist - taustalaulu
* Atte Blom - puheosuus (1)
* Pekka Aarnio - bassoäänet (5)

### Tuotanto
* Gösta Sundqvist (Producentrum) - tuotanto
* Atte Blom - valvonta
* Tom Bildo - äänitys (Finnvox, Takomo, Photosonic)
* Dan Tigerstedt - äänitys (Finnvox, Takomo, Photosonic)
* Måns Groundstroem - äänitys (Finnvox, Takomo, Photosonic)   
* Riipinen - kansi (Lab) ja valokuvat
* Esa Santonen - vuoden 2004 CD-painoksen masterointi (Der, Tammisaari kesäkuu 2004)
* Timo Kalevi Forss - vuoden 2017 uusintajulkaisun kansitekstit
* Joona Lukala - 2017 uusintajulkaisun masterointi
* Ville Angervuori - 2017 uusintajulkaisun taitto

## Lähteet
* 
* 

### Viitteet
Kadonnut laakso

**Kadonnut laakso** on Leevi and the Leavings -yhtyeen kolmas albumi, joka ilmestyi kesällä 1982. Samana vuonna rumpali Jarmo Leivo lähti yhtyeestä ja hänen tilalleen tuli Markku Mattila.

## Kappaleet
# 
# 
# 
# 
# 
# 
# 
# 
# 
# 

## Kokoonpano
Kappaleet on säveltänyt, sanoittanut ja sovittanut Gösta Sundqvist.
* Gösta Sundqvist – laulu, kitara, piano
* Risto Paananen – basso, kitara, kosketinsoittimet, taustalaulu
* Juha Karastie – soolokitara, kosketinsoittimet, taustalaulu
* Markku Mattila – rummut, taustalaulu, kosketinsoittimet
* Haije Sundqvist – taustalaulu, laulu kappaleessa ”En tahdo sinua enää”

## Lähteet
Alf Lindblad

**Alf Hilding Lindblad** (19. helmikuuta 1914 Fiskari – 18. toukokuuta 1980) oli suomalainen estejuoksija. Lindblad saavutti EM-pronssia 3&nbsp;000 metrin esteissä Pariisissa 1938 tuloksella 9.21,4. 

Seuratasolla Lindblad edusti Fiskars IF:ää. Hän voitti estejuoksun Suomen mestaruuden kahdesti.

## Saavutukset

* EM-pronssia 1938 
* SM-kultaa 1938, 1939 
* SM-hopeaa 1937, 1945, 1946, 1947
* SM-pronssia 1940

## Lähteet

## Aiheesta muualla
*
Maui

**Maui** (myös **Mau’i**) on saari Havaijilla. Sen pinta-ala on 1&nbsp;883 km², joten se on osavaltion toiseksi suurin saari. Saarella on noin 144&nbsp;400 asukasta (2000). Mauin suurin kaupunki on Kahului. Pääelinkeinot ovat maatalous ja matkailu.

Mauin ensimmäiset asukkaat olivat tulleet Tahitilta ja Marquesassaarilta. James Cook näki saaren ensimmäisenä eurooppalaisena 26. marraskuuta 1778.

## Historia
Mauin ensimmäiset asukkaat saapuivat Etelä-Polynesiasta. 

Läntisestä maailmasta James Cook löysi Havaijin vuonna 1778, mutta myös kapteeni Jean François de Galaup de La Pérouse, joka astui Mauin saarelle vuonna 1786. Hän oli ensimmäinen, joka oli tekemisissä Havaijin ja Mauin saarella olevien asukkaiden kanssa. Nämä kaksi löytöretkeilijää tekivät Havaijin saaret tunnetuiksi laajalti muualla maailmassa.

Historiallisen Lahainan kaupungin nimen antoi Havaijin kuningas vuonna 1802. Kamehameha I valloitti Havaijin kaikki saaret ja perusti Havaijin kuningaskunnan. Kaupungista tuli valaanpyytäjien keskittymä, kalastajien ja merimiesten kohtauspaikka. Myös kirjailija Herman Melville oli valaanpyynnissä saarella. Hän on kirjoittanut kirjan *[[Valkoinen valas]]* valaanpyynnistä ja kostonhimosta. Myöhemmin Lahainan kaupunkia kehitettiin ajanviettokeskukseksi. Siitä tuli saaren länsiosan ajanviettopaikka ravintoloineen ja kauppoineen.

## Matkailu
Mauin maakunta ja saari on tunnettu trooppisista rannoistaan, kuten Kihei, Makena ja Wailea saaren eteläosissa. Saaren koillisosassa on Honolua Bay, joka tarjoaa surffaajille rannat. Osa saaren rannoista soveltuu myös kaikkeen aktiviteettiin. Saarella sijaitsee lentokenttä nimeltä Kahului. Saarella vieraili vuonna 2017 lähes 2,8 miljoonaa lentomatkailijaa. Ilmasto saarella on trooppinen ja lämpötila ympäri vuoden 21–27 celsiusastetta.

### Tulivuori
Haleakalā on suuri ei-aktiivinen tulivuori saaren itäosassa Haleakalān kansallispuistossa. Se peittää saaresta jopa 75 prosenttia. Tulivuoren nimen suora käännös tarkoittaa ”auringon kotia”. Tulivuori ei ole kuitenkaan täysin sammunut, ja viimeinen tulivuoren purkaus oli vuonna 1790.


Haleakala crater.jpg|Haleakalān tulivuoren kraatteri.
Maui Landsat Photo.jpg|Maui satelliittikuvassa.


## Lähteet

## Aiheesta muualla

* Maui maakuntahallinto
* Maui saari
Kauko Pekuri

**Kauko Eljas Pekuri** (16. joulukuuta 1912 Kuortane – 5. kesäkuuta 1998) oli suomalainen kestävyysjuoksija. Hän saavutti EM-pronssia 5&nbsp;000 metrillä Pariisin EM-kisoissa 1938 ajalla 14.29,2.

Pekurin paras tulos 5&nbsp;000 metrillä oli 14.16,2, joka syntyi Helsingissä 16. kesäkuuta 1939 samassa juoksussa, jossa Taisto Mäki (vuoden 1938 EM-kultamitalisti) juoksi uudeksi maailmanennätykseksi 14.08,8. Pekuri voitti matkan Suomen mestaruuden vuonna 1938 .

10&nbsp;000 metrillä Pekuri oli Suomen mestari vuonna 1944 ajalla 31.38,8. Ennen sotia Pekuri juoksi Kouvolassa elokuussa 1939 Veikko Tuomisen perässä matkan ennätyksekseen 30.10,6. Se oli vain 8,6 sekuntia Taisto Mäen matkan maailmanennätyksestä (Tuomisen loppuaika 30.07,6).

Pekuri oli myös hyvä estejuoksija: hän juoksi talvisodan kynnyksellä 17. syyskuuta 1939 3&nbsp;000 metrin esteet aikaan 9.07,4 (maailmanennätys oli tuolloin 9.03,8). Pekuri voitti esteiden Suomen mestaruuden vuonna 1940.

Maastojuoksun pitkän matkan Suomen mestaruuden Pekuri voitti kolme kertaa: 1939, 1940 ja 1941.

Seuratasolla Pekuri edusti vuoteen 1935 asti Kuortaneen Kuntoa ja sen jälkeen Helsingin Poliisi-Voimailijoita.

Kauko Pekuri siirtyi kotisedullaan Kuortaneella vuonna 1935 Liikkuvan poliisin palvelukseen ja edelleen seuraavana vuonna Helsingin poliisilaitoksen rikososaston tekniseen toimistoon rikosetsiväksi.

## Lähteet
Kirkkonummen Sanomat

**Kirkkonummen Sanomat** on ilmaisjakelulehti, jota jaetaan Kirkkonummen, Siuntion ja Inkoon alueelle. Lehti ilmestyy kahdesti viikossa, keskiviikkoisin ja lauantaisin. Painos on 28 000 kpl. Lehti on perustettu 1967. Lehden vastaava päätoimittaja ja toimitusjohtaja on Jussi Salo. 

Lehti on tunnettu värikkäistä kannanotoistaan ja räväkästä kielenkäytöstään. Se julkaisee suurimman osan sinne ilmaiseksi lähetetyistä jutuista. Joka lehdessä on myös ruotsinkielisiä juttuja.

Kirkkonummen Sanomat julkaisee nimimerkki Tapion (kuvataiteilija, graafikko Tapio Soivio) pilapiirroksia. Tapio käsittelee piirroksissaan monia tämän päivän polttavia kysymyksiä, jotka koskevat kasvavan pääkaupunkiseudun kehyskuntien, kuten Kirkkonummenkin, asukkaita.

## Aiheesta muualla
*Kirkkonummen Sanomat
Krystal Steal

**Krystal Steal** (s. 29. marraskuuta 1982, Orangen piirikunta, Kalifornia) on yhdysvaltalainen pornonäyttelijä. Hänellä on irlantilaisia, skottilaisia ja alankomaalaisia sukujuuria.

## Elämäkerta

Steal syntyi Kaliforniassa ja ennen pornouraansa hän työskenteli stripparina väärennetyillä henkilöllisyyspapereilla, sillä hän oli tuolloin vielä 17. Pornoalalle hän siirtyi vuonna 2001. Ensimmäinen elokuva, jossa hän esiintyi, oli *Screaming Orgasms 4*. Uransa alkuaikoina Krystal teki noin 50 gonzofilmiä, joilla hän niitti mainetta ja teki itsensä tunnetuksi.

Steal on esiintynyt sekä heteroseksuaalisissa että lesbokohtauksissa. Hän kertoo olevansa biseksuaali.

Toimittuaan aluksi freelancerinä pornobisneksessä Steal solmi Pleasure Productionsin kanssa vuodenpituisen sopimuksen, jonka jälkeen vuonna 2003 Jenna Jamesonin luotsaama ClubJenna tarjosi hänelle yksinomaista sopimusta. Hän oli ClubJennan ensimmäinen *contract girl*. Yhtenä Stealin tunnetuimmista elokuvista pidetään *[[Krystal Method]]ia* (2004), jossa hän esiintyy useamman muun naispuolisen pornotähden, muun muassa Jenna Jamesonin, kanssa.

Krystal Steal on tunnettu siitä, ettei suostu tekemään anaalikohtauksia elokuvissaan, mikä on nykypäivän pornomaailmassa varsin poikkeavaa. Steal on myös ilmaissut haluttomuutensa rotujenvälisiin sekä gangbang-kohtauksiin.

Stealin sopimus ClubJennan kanssa vanheni joulukuussa 2005, ja vaikka yhtiö halusikin uusia sopimuksen, Steal kieltäytyi. Syyskuussa 2007 Steal ilmoitti kirjoittaneensa sopimuksen Adult Talent Managersin kanssa aikuisviihteestä ottamansa lähes vuoden mittaisen tauon jälkeen.

## Lähteet

## Aiheesta muualla
* Virallinen sivu
*  
* Krystal Steal IAFD:ssa
* Krystal Steal AFDB:ssa
* Krystal Steal Fan Site
* Krystalstealclub.com
*
Sonny Rollins

**Theodore Walter "Sonny" Rollins** (s. 7. syyskuuta 1930 New York City) on yhdysvaltalainen tenorisaksofonisti. Rollins on tehnyt pitkän tuotteliaan uran jazz-musiikin parissa aloitettuaan esiintymisen jo 11-vuotiaana. Rollins levyttää ja konsertoi edelleen ja on uransa aikana työskennellyt muun muassa John Coltranen, Miles Davisin,Thelonious Monkin ja Art Blakeyn kanssa.  

Sonny Rollinsille myönnettiin Grammy-palkinto elämäntyöstä musiikin parissa vuonna 2004. Vuonna 2016 hänen albuminsa *Saxophone Colossus* (1956) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Levytyksiä
**Sonny Rollins Quintet*
**Sonny and the Stars*
**Sonny Rollins With the Modern Jazz Quartet*
**Mambo Jazz*
**Moving Out*
**Night at the Village Vanguard*
**The Bridge*
**Worktime*
**Sonny Rollins Plus 4*
**Tenor Madness*
**[[Saxophone Colossus]]*
**Sonny Rollins Plays for Bird*
**Sonny Boy*
**Tour de Force*
**Sonny Rollins Vol I*
**Way Out West*
**Sonny Rollins Vol II*
**The Sound of Sonny*
**Newks Time*
**First Recording 1957*
**At Music Inn*

### Thelonious Monkin kanssa
*"Brilliant Corners"
*"Monk"
*"Thelonious Monk and Sonny Rollins"

### Max Roachin kanssa
*"Jazz in 3/4 Time"
*"Max Roach+4"
*"Clifford Brown and Max Roach at Basin Street"

### Miles Davisin kanssa
*"Miles Davis and Horns"
*"Dig"
*"Bags' Groove"
*"Collectors' Items"

## Lähteet

## Aiheesta muualla
* ''Sonny Rollins'' - virallinen kotisivu
Hard bop

**Hard bop** on jazzmusiikin tyylisuunta, jossa yhdistellään rhythm and bluesia, bluesia ja gospel-musiikkia erityisesti saksofonilla ja pianolla.  

Hard bop syntyi afroamerikkalaisten jazzmuusikkojen piirissä, joiden nuoruuden keskeiset musiikilliset vaikutteet olivat olleet nimenomaan bebop ja rhythm and blues. Keskeisiä hard bop -muusikkoja olivat muun muassa Art Blakey, John Coltrane, Charles Mingus, Miles Davis, Thelonious Monk ja Sonny Rollins.  

Hard bop syntyi 1950- ja 1960-lukujen taitteessa, ja vaikka sen suosion huippu sijoittuu tuolle ajanjaksolle, sitä soitetaan ja levytetään edelleen. Hard bopin tempot ovat yleensä hitaampia kuin perinteisessä bebop-jazzissa ja bassokuviot ovat eläväisempiä – musiikin tarkoituksena oli olla helpommin lähestyttävää kuin bebop-musiikki.  

Myöhemmin hard bop oli soul jazz -tyylin keskeisiä esikuvia.
Lauri Kalima

**Lauri Fredrik Mikael Kalima** (29. syyskuuta 1916 Helsinki – 24. heinäkuuta 2004 Jyväskylä) oli suomalainen korkeushyppääjä. Kalima voitti EM-pronssia korkeushypyssä Pariisissa 1938 tuloksella 194&nbsp;cm. Uransa jälkeen hän toimi pankinjohtajana Äänekoskella, Salossa,  Turussa ja Helsingissä.

Ennätyksensä 201&nbsp;cm Kalima hyppäsi Jyväskylässä 5. syyskuuta 1936. Se säilyi nuorten Suomen-ennätyksenä 27 vuotta Aulis Kairennon rikkoessa sen vuonna 1963. Saman vuoden Berliinin olympialaisissa hän oli kuudes tuloksella 194&nbsp;cm. Hän voitti Suomen-mestaruuden vuosina 1939 ja 1942..

Seuratasolla Kalima edusti Suolahden Urheilijoita, jota hän edusti aktiiviurallaan ja jonka puheenjohtajana hän toimi vuosina 1947–1948.

Koulutukseltaan Lauri Kalima oli juristi. Hän suoritti ylemmän oikeustutkinnon 1945 ja sai varatuomarin arvon 1950. Hän toimi ensin asianajajana ja siirtyi Yhdyspankin palvelukseen ensin Äänekoskelle sekä 1950-luvun lopulta Saloon ja Turkuun. Vuosina 1971–1982 hän oli Suomen Yhdyspankin varatoimitusjohtaja. Kalima osallistui asuinpaikkakunnillaan kunnallispolitiikkaan kokoomuksen edustajana ja oli kauppalanvaltuustojen jäsen niin Suolahdessa kuin Äänekoskella sekä Turkuun siirryttyään Turun kaupunginvaltuustossa.

## Lähteet

## Aiheesta muualla

* 
* Urheilumme tekijämiehiä : 7-vuotiaana hyppäsi seivästä, Seura, 14.06.1939, nro 24, s. 26, Kansalliskirjaston digitaaliset aineistot
Mantineian taistelu (362 eaa.)

**Mantineian taistelu** käytiin vuonna 362 eaa. Theban ja Spartan välillä. Epameinondaan johtama thebalainen armeija voitti spartalaiset, mutta Epameinondas itse kuoli taistelussa.

## Tausta
Vuonna 362 eaa. Epameinondas johti taas joukkoja peloponnesolaisia vastaan. Hänen päätarkoituksenaan oli kukistaa Mantineia, joka vastusti Theban valtaa niemimaalla. Matkalla Mantineiaa kohti Epameinondas sai kuulla, että spartasta oli lähtenyt niin paljon sotilaita Mantineian avuksi, että itse Sparta oli miltei täysin ilman puolustajia. Epameinondas näki taas mainion tilaisuuden ja marssi suoraan Spartaa kohti. Spartan kuningas Arkhidamos III sai kuitenkin tietää Epameinondaan olevan matkalla ja ehti kerätä tarpeeksi joukkoja kaupungin suojaksi. 

Epameinondas marssi tämän jälkeen pikaisesti takaisin tukikohtaansa Tegeassa ja lähetti ratsuväkensä Mantineiaa kohti. Hän toivoi että spartalaiset olisivat lähteneet suojelemaan kotikaupunkiaan ja jättäneet samalla Mantineian ilman puolustajia. Mantineiassa ollut ateenalainen ratsuväki löi kuitenkin takaisin thebalaisen ratsuväen kaupungin edustalla. Epameinondaalle oli selvää, että Theban oli lyötävä vihollisensa hopliittitaistelussa, jos se halusi pitää kiinni valloituksistaan.

## Taistelu
Mantineian taistelu oli suurin Kreikassa koskaan käyty hopliittitaistelu. Miltei kaikki kaupungit ottivat osaa siihen jollain tavalla. Boiotian kanssa sotivista tärkeimmät olivat Tegea, Megalopolis ja Argos. Heitä vastassa olivat Sparta, Ateena, Elis ja monta muuta kaupunkia. Kummallakin puolella taisteli noin 20&nbsp;000–30&nbsp;000 sotilasta. 

Kuten Leuktrassa Epameinondas sijoitti thebalaiset vasemmalle siivelle, spartalaisia vastapäätä. Tässä vasemmassa siivessä oli enemmän rivejä syvässä kolonnassa. Oikealle siivelle hän sijoitti liittolaisensa ja ratsuväkensä. Epameinondas toivoi ratsuväkensä lyövän vihollisen oikean sivustan ja sen jälkeen pystyvänsä murtamaan spartalaisten muodostelman. Näin kävikin. Voimakkaampi boiotialainen ratsuväki löi takaisin ateenalaisen ja mantineialaisen ratsuväen oikealla siivellä ja hyökkäsi sen jälkeen suojaamattoman falangin sivustaan. Vähän aikaa spartalaiset saivat pidäteltyä Theban syvää falangia, mutta lopulta spartalaisten puolustus murtui ja koko vihollisen armeija lähti pakoon. Epameinondas haavoittui samalla kun thebalaiset lähtivät ajamaan takaa vihollisiaan. Hän kuoli pian tämän jälkeen. 

Kun sotilaat saivat kuulla Epameinondaan kaatuneen, lakkasivat he ajamasta takaa vastustajiaan. Taistelun jälkeen kummatkin osapuolet väittivät itseään voittajaksi ja pystyttivät taistelukentälle muistomerkin voittonsa kunniaksi. Spartalaisia suuresti ihannoinut historioitsija Ksenofon kertoo, että Mantineian taistelun jälkeen Kreikka vajosi suurempaan epäjärjestykseen ja sekasortoon kuin koskaan aikaisemmin.

## Seuraukset
Tradition mukaan ennen kuolemaansa Epameinondas olisi sanonut, että Theban pitäisi pyrkiä solmimaan rauhan vastustajiensa kanssa. Taistelun jälkeen osapuolet sopivat uudesta yleisestä rauhasta, mutta Theba oli tämän jälkeen puolustuskannalla ja pian Ateena otti taas johtoaseman Kreikassa.
Lester Young

**Lester Young**, lempinimeltään **Prez** (27. elokuuta 1909 Woodville, Mississippi – 15. maaliskuuta 1959 New York, New York) oli yhdysvaltalainen jazzmuusikko, jonka pääinstrumentit olivat klarinetti ja saksofoni.

Young asui pikkulapsena New Orleansin lähellä mutta muutti pian Minneapolisiin ja soitti perheyhtyeessä. Hän opiskeli ensin viulun, trumpetin ja rumpujen soitto ja aloitti alttosaksofonilla 13-vuotiaana.
 
Young soitti vuosina 1936–1940 Count Basien yhtyeessä mutta muutti 1930-luvun lopulla New Yorkiin, jossa asui pitkään Billie Holidayn asunnossa. Young levytti paljon Holidayn kanssa. Youngin soittotyyli oli kevyt ja ilmava, ja hän loikin pohjaa rennolle jazzin tyylilajille, joka myöhemmin tunnetaan nimellä cool jazz. 

Youngilla oli alkoholiongelma ja hän joi itsensä hengiltä 1959.

Charles Mingus sävelsi Youngin muistolle tämän kuolinvuonna jazzstandardiksi nousseen kappaleensa "Goodbye Pork Pie Hat".

## Lähteet
Futuna

**Futuna** on Tyynenmeren saari, joka muodostaa osan Ranskalle kuuluvaa Wallis- ja Futunasaarten territoriota. Se muodostaa myös yhdessä Alofin kanssa Hornesaaret. 

Futunan saariryhmän löysivät hollantilaiset vuonna 1616. Ranska julisti saaret protektoraatikseen vuonna 1842 ja otti alueen hallintaansa vuosiksi 1886-1888. Vuonna 1959 pidetyssä kansanäänestyksessä asukkaat valitsivat hallinnon Ranskan alaisuudessa. Äänestyksen tulos astui voimaan vuonna 1961.

Tutunan  asukasluku vuonna 2013 oli 3&nbsp;613, joten se on territorion saarista toiseksi suurin Wallisin jälkeen. Tärkeimmät kielet ovat futuna ja ranska.

## Lähteet
Blow

**Blow** on vuonna 2001 ensi-iltansa saanut Ted Demmen ohjaama draamaelokuva. Sen pääosissa ovat Johnny Depp, Penélope Cruz, Jordi Molla ja Ray Liotta. Elokuva perustuu todelliseen elämäntarinaan ja käsikirjoituksen pohjana käytettiin Bruce Porterin kirjaa *BLOW: How a small-town boy made $ 100 million with the Medellin cocaine cartel and lost it all*. *Blow* oli ohjaaja Demmen viimeinen elokuva ennen hänen ennenaikasta kuolemaansa.

Tarina kertoo yhdysvaltalaisesta George Jungista joka "toi" kokaiinin Yhdysvaltain markkinoille.

Jung kasvoi köyhässä, vanhempien riitojen repimässä perheessä. Kasvettuaan aikuiseksi Jung muutti 1960-luvun Kaliforniaan ja tutustui marihuanaan, jota alkoi tovereidensa kanssa myydä. Bisnes kasvoi ja rahaa alkoi kertyä, mutta pian Jung jäi Yhdysvaltain rajalla kiinni salakuljettamisesta ja joutui vankilaan. Siellä hän tutustui Diego Delgadoon, joka sai Jungin yhteistyökumppanikseen kokaiinikaupankäyntiin. Vankilasta päästyään he tutustuivat rikollispomo Pablo Escobariin, ja aloittivat kokaiinin välittämisen Yhdysvaltojen markkinoille. Jung rikastui, mutta menetti lopulta rahansa, ammattinsa sekä perheensä ja päätyi vankilaan.

Elokuvan sivuosissa näyttelevät muun muassa Rachel Griffits, Franka Potente, Paul Reubens, Max Perlich, Cliff Curtis ja Ethan Suplee.

## Näyttelijät

## Aiheesta muualla

*Viralliset sivut
Henry Leppä

**Henry Erik Sakarias Leppä** (12. maaliskuuta 1947 Turku – 2. kesäkuuta 2025 Helsinki) oli suomalainen jääkiekkoilija, joka pelasi hyökkääjänä SM-sarjassa ja SM-liigassa vuosina 1965–1981. Leppä aloitti uransa TuTossa, mutta edusti enimmäkseen Jokereita, joka on jäädyttänyt Lepän pelinumeron 15. Jäädytyksen yhteydessä vuonna 2014 Jokerien puheenjohtaja Hjallis Harkimo sanoi, että ”Timo Turusen ja Henry Lepän merkitys 1970-luvun Jokereille oli valtaisa”.

Leppä voitti kolme SM-mitalia, yhden jokaista väriä. MM-tasolla Leppä pelasi neljissä kisoissa ja olympialaisissa kerran. A-maaotteluita hänelle kertyi 117. Leppä pelasi myös yhden kauden (1976–1977) Sveitsin liigan HC Luganossa. Kausina 1979–1981 Leppä toimi Jokereiden kapteenina.

Leppä valmistui 1970-luvulla Helsingin yliopistosta voimistelunopettajaksi.

Leppä toimi Jokerien päävalmentajana I-divisioonan kaudella 1987–1988 joukkueen juuri pudottua SM-liigasta. Jokerit sijoittui 12 joukkueen sarjassa seitsemänneksi.

## Saavutukset ja palkinnot
*1 Suomen mestaruus (Jokerit 1973)
*1 SM-hopea (Jokerit 1971) ja 1 -pronssi (TuTo 1968)
*Lynces Academicin parhaan hyökkääjän patsas (1973)
*Valinta SM-sarjan All Stars -kentälliseen (1973)
*Jokerit on jäädyttänyt Lepän pelinumeron 15
*Suomen Jääkiekkoleijona #104

## Tilastot

## Lähteet
*
*Lepän tiedot Jääkiekkomuseon sivulla
*

### Viitteet
Antti Sarpila

**Antti Juhani Sarpila** (s. 11. kesäkuuta 1964 Pori) on suomalainen jazzmuusikko. Hän syntyi Porissa, josta muutti 9-vuotiaana Helsinkiin. Hänen soittimiinsa kuuluvat saksofonit ja klarinetti. Sarpila harjoittaa myös musiikkikustannustoimintaa.

Oman tuotantonsa lisäksi Antti Sarpila esiintyy lukuisissa levyttäneissä kokoonpanoissa, kuten Swedish Swing Society.

Sarpilalle myönnettiin vuonna 1996 suomalaisen Classic Jazz ry:n Louis Armstrong -palkinto ja vuonna 1997 Suomen Jazzliiton Yrjö-palkinto.
__NOTOC__
## Albumit
* 
* 
* Happy Jazz Trio: 
* 
* 
* 
* 
* 
* 
* 
* 
* 
* 
* 
* 
* & Johanna Iivanainen: 
* 
* 
* 
* & Bob Barnard: 
* & Eino Grön: 
* & Einö Grön: 
* 
* & Seppo Hovi: 
* & Johanna Iivanainen: 
* 
* 
* 
* 

## Videot
* Antti Sarpila Swing Band 15th Anniversary ASV-101
* Antti Sarpila Swing Band 20th Anniversary Concert Live At Finlandia Hall ASDVD-201

## Lähteet

## Aiheesta muualla
* Antti Sarpilan kotisivut.
*
Raha ja rakkaus

**Raha ja rakkaus** on Leevi and the Leavings -yhtyeen neljäs albumi, ja se julkaistiin keväällä 1985. Albumi oli ensimmäinen Pyramidille tehty tuotos. Levy parodioi lehtien sensaationhakuisia lööppejä, mistä eräs esimerkki on kappale ”Ihmeiden kaupunki”. Se kertoo miehestä, joka lähtee etsimään lehdessä kerrottua ihmeiden kaupunkia.

## Kappaleet
# 
# 
# 
# 
# 
# 
# 
# 
# 
# 

## Kokoonpano
Kappaleet on säveltänyt, sanoittanut ja sovittanut Gösta Sundqvist.
* Gösta Sundqvist – laulu ja kitara
* Risto Paananen – bassokitara, kitara ja kosketinsoittimet
* Juha Karastie – kitara ja laulu
* Markku Mattila – rummut, lyömäsoittimet
* Haije Sundqvist – taustalaulu

## Lähteet